സ്ലോവേനിയൻ മ്യൂസിയം ഓഫ് നാച്വറൽ ഹിസ്റ്ററി, പ്രിറോഡോസ്ലോവിനി മ്യുസെജ് സ്ലൊണനിജെ - ലുബ്ല്യൂജാന\nവിലാസം: പ്രെസർനോവ cesta 20, 1000 ലുബ്ലബ്ലാന, സ്ലോവേനിയ;\nഫോൺ: +386 1 241 09 40;\nപ്രവർത്തി സമയം: 10:00 മുതൽ 18:00 വരെ എല്ലാ ദിവസവും.\nസ്ലോവേനിയൻ മ്യൂസിയം ഓഫ് നാച്വറൽ ഹിസ്റ്ററി സ്ലൊവീന്യയുടെ നാഷണൽ മ്യൂസിയം പോലെ തന്നെ സമ്പന്നമാണ്. ഒരേ കെട്ടിടത്തിൽ അവ സ്ഥിതിചെയ്യുന്നു. നാച്വറൽ ഹിസ്റ്ററി മ്യൂസിയം പ്രദർശനത്തിന്റെ ഭാഗമായി നാഷണൽ മ്യൂസിയത്തിൽ നിന്ന് എടുത്തതാണ്. പ്രകൃതിശാസ്ത്രത്തിലും ബയോളജിയിലും മാറ്റങ്ങൾ വരുത്തുന്ന വിവിധ സാമ്പിളുകളിലൂടെ സന്ദർശകരെ അവതരിപ്പിക്കുന്നു.\nമ്യൂസിയത്തിൽ എന്താണ് താല്പര്യം?\nവിയെന്നീസ് വാസ്തുശില്പിയായ വിൽഹെം റിസോറിയും ലുബ്ലാജാനയിലെ ഫോർമാന് വിൽഹെം ട്രയോയും നിർമ്മിച്ച ആധുനിക കെട്ടിടത്തിൽ 1885 മുതൽ മ്യൂസിയം സ്ഥിതിചെയ്യുന്നു. അതിൽ നിരവധി രസകരമായ ശേഖരങ്ങളും പ്രദർശനങ്ങളും ഉൾക്കൊള്ളുന്നു, അവയിൽ താഴെ പറയുന്നവ നിങ്ങൾക്ക് പട്ടികപ്പെടുത്താം:\n1938 ൽ കംനികിന് സമീപം കണ്ടെത്തിയ മാമോത്തിന്റെ ഭൗതികാവശിഷ്ടമാണ് പ്രകൃതിചരിത്രചരിത്രത്തിന്റെ പ്രധാന ചിഹ്നം.\n2005-ൽ പ്രദർശന വസ്തുക്കളിൽ മറ്റൊരു അസ്ഥികൂടം - ഒരു പെണ്ണാനയുടെ (ഫിഗ്വാല) തിമിംഗലമായി പ്രത്യക്ഷപ്പെട്ടു. അവൻ സ്ലൊവേനിയൻ തീരത്ത് 2003 ൽ കണ്ടെത്തി. ശരത്കാല 2011 മുതൽ എക്സിബിഷൻ എക്സിബിഷന്റെ ഭാഗമായിട്ടുണ്ട്.\nസ്വാഭാവിക ചരിത്രത്തിന്റെ സ്ലൊവീന്യ മ്യൂസിയം പ്രകൃതി വിഭവങ്ങളുടെ വലിയൊരു തെളിവാണ് സന്ദർശകരെ ആകർഷിക്കുന്നത്. രാജ്യത്തിന്റെ വിവിധ ഭാഗങ്ങളിൽ നിന്ന് അവർ ശേഖരിച്ചിരുന്നു. പ്രദർശനങ്ങളുടെ ഇടയിൽ ഒരു മസിലേറിയ തിമിംഗലത്തിന്റെ അസ്ഥികൂടം ആണ്.\nമ്യൂസിയത്തിന്റെ പ്രധാന ശേഖരങ്ങളിലൊന്നായ മിനറൽ ആണ് സിഗ്മണ്ട് സോയിസ് ശേഖരിച്ചത്. പ്രദർശനങ്ങളുടെ കൂട്ടത്തിൽ അദ്ദേഹത്തിന്റെ ബഹുമാനാർത്ഥം ഒരു ധാതുമുണ്ട്. ഇവിടെ നിങ്ങൾക്ക് മോളസ്സിന്റെ ഷെല്ലുകൾ കാണാം.\nസ്ലോവേനിയയിൽ താമസിക്കുന്ന പക്ഷികൾ, ഉരഗങ്ങൾ, സസ്തനികൾ എന്നിവക്ക് ധാരാളം ശ്രദ്ധ നൽകപ്പെടുന്നു.\nസ്ലോവേനിയൻ മ്യൂസിയം ഓഫ് നാച്വറൽ ഹിസ്റ്ററി 10 മണി മുതൽ 18: 00 വരെയാണ് തിങ്കളാഴ്ച മുതൽ ഞായറാഴ്ച വരെ. വ്യാഴാഴ്ച മാത്രം 20 മണിക്ക് സ്ഥാപനം. നോൺ-വർക്ക് ദിവസങ്ങൾ പൊതു അവധി ദിവസങ്ങൾ. കുട്ടികൾക്കായുള്ള പരിപാടികൾ മ്യൂസിയത്തിൽ ഉണ്ട്.\nചങ്ങാതിമാരുടെ യഥാർത്ഥ സുവനീർ വാങ്ങാൻ കഴിയുന്ന ഒരു കടയുണ്ട്. മ്യൂസിയത്തിന്റെ തല without അനുമതി ഇല്ലാതെ ഒരു ഫോട്ടോ അല്ലെങ്കിൽ വീഡിയോ സാധ്യമല്ല. മ്യൂസിയത്തിന് അനേകം പ്രവേശന കവാടങ്ങളുണ്ട്, ഓരോരുത്തരും ചില ആളുകളുടെ ആവശ്യത്തിനായി ആസൂത്രണം ചെയ്യപ്പെട്ടിരിക്കുന്നു. ഉദാഹരണത്തിന്, വീൽചെയറുകൾ ഉപയോഗിക്കുന്നവർ പ്രസേനാവോവ സ്ട്രീറ്റിൽ നിന്ന് ഒരു പ്രവേശനമുണ്ട്.\nപാർവലിംങ് കെട്ടിടവും ഓപറ ഹൗസും ആയ ടിവോലി പാർക്ക് പോലുള്ള കാഴ്ചകളാണ് മ്യൂസിയത്തിൽ എത്താം. സെന്ററിൽ നിന്ന് മ്യൂസിയത്തിലേക്ക് കാൽനടയായി എത്തിച്ചേരാം, മറ്റു സ്ഥലങ്ങളിൽ ബസ് നമ്പർ 18 വഴി എത്തിച്ചേരാനാകും.\nകീടങ്ങളും അസുഖങ്ങളും നിന്ന് ശരത്കാലത്തിലാണ് റാസ്ബെറി ചികിത്സ\nലക്ഷണങ്ങളില്ലാത്ത ഒരു കുഞ്ഞിൽ ഉയർന്ന പനി\nതിരക്കിട്ട് ജാം കൊണ്ട് വറ്റല് പൈ\nശൈത്യകാലത്ത് pickled എണ്ണ പാചകരീതി\nലാക്വേർഡ് വുമൻസ് ഷൂ ധരിക്കാൻ എന്തായാൽ?\nപന്നിയിറച്ചി റോളിൻറെ റോൾ\nസ്വീകരണമുറി വേണ്ടി മൂടുശീല എങ്ങനെ തിരഞ്ഞെടുക്കാം?\nസനാഡ് "സൂര്യകാന്തി" പൈനാപ്പിൾ കൊണ്ട്


Wednesday 7th November 2012 5:05pm\nതിരുവനന്തപുരം: വിദ്യാര്‍ത്ഥികളുടെ കണ്‍സെഷന് നിരക്കുയര്‍ത്തിയതില് പ്രതിഷേധിച്ച് വിദ്യാര്‍ഥി സംഘടനകള് സെക്രട്ടറിയേറ്റിന് മുന്നിലേക്ക് നടത്തിയ മാര്‍ച്ചില് സംഘര്‍ഷം എസ്.എഫ്.ഐ പ്രവര്‍ത്തകര് നടത്തിയ മാര്‍ച്ചിലാണ് രൂക്ഷമായ സംഘര്‍ഷമുണ്ടായത്.\nപോലീസിന് നേരെ പ്രവര്‍ത്തകര് കല്ലെറിഞ്ഞതോടെ പോലീസ് ലാത്തിവീശുകയായിരുന്നു. മാധ്യമപ്രവര്‍ത്തകര്‍ക്ക് നേരെയും വാഹനങ്ങള്‍ക്ക് നേരെയും കല്ലേറുണ്ടായി. അറസ്റ്റ് ചെയ്യാനുള്ള നീക്കത്തില് പ്രതിഷേധിച്ച് റോഡില് കിടന്ന പ്രവര്‍ത്തകരെ പോലീസ് ബലമായി അറസ്റ്റ് ചെയ്ത് നീക്കുകയായിരുന്നു.\nതിരുവനന്തപുരത്തെ യൂണിവേഴ്‌സിറ്റി കോളേജിന് മുന്നില് നിന്നായിരുന്നു പ്രവര്‍ത്തകര് പ്രകടനമായെത്തിയത്. നേരത്തെ എ.ഐ.എസ്.എഫ് പ്രവര്‍ത്തകര് നടത്തിയ സെക്രട്ടറിയേറ്റ് മാര്‍ച്ചും അക്രമാസക്തമായിരുന്നു. സെക്രട്ടറിയേറ്റിന് മുന്നില് സ്ഥാപിച്ചിരുന്ന പോലീസ് ബാരിക്കേഡുകള് മറികടക്കാന് ശ്രമിച്ചതാണ് ഉന്തിലും തള്ളിലും കലാശിച്ചത്.\nകൊല്ലത്ത് എ.ഐ.എസ്.എഫ് പ്രവര്‍ത്തകര് മന്ത്രി ആര്യാടന് മുഹമ്മദിന്റെ കോലം കത്തിച്ചു.\nകോഴിക്കോട് എസ്.എഫ്.ഐ പ്രവര്‍ത്തകര് പ്രതിഷേധസൂചകമായി ദേശീയ പാത ഉപരോധിച്ചു. വിദ്യാര്‍ത്ഥികളുടെ മിനിമം കണ്‍സെഷന് നിരക്ക് 50 പൈസയില് നിന്നും ഒരു രൂപയായിട്ടാണ് ഇപ്പോള് വര്‍ധിപ്പിച്ചിരിക്കുന്നത്. ബസ്- ഓട്ടോ-ടാക്‌സി ചാര്‍ജ്ജും വര്‍ധിപ്പിച്ചിട്ടുണ്ട്.


കേള്‍വിയും അനുസരണവുമാണ് ബദര് | islamonlive.in\nഹിജ് റ മാസ പ്രകാരം ഇന്നാണ് ബദര് നടന്നത്. മക്കയിലെ പൂര്‍ണ സജ്ജരായ ശത്രുക്കളെ നേരിടാന് വിശ്വാസം മാത്രം കയ്യിലിരിപ്പുള്ള ഒരു ചെറു സംഘം അണിനിരന്ന ദിവസമാണിന്ന്. മക്കയില് നിന്നും ജീവിക്കാന് കഴിയാത്ത അവസരത്തിലാണ് മുസ്ലിംകള്‍ക്ക് മറ്റൊരു ഇടം തേടിപ്പോകേണ്ടി വന്നത്. മുസ്ലിംകള് മക്ക കാലിയാക്കുന്നു എന്നത് അവരെ സംബന്ധിച്ചിടത്തോളം ആഹ്ലാദത്തിന്റെ കൂടി സന്ദര്ഭമായിരുന്നു. അതിന്റെ കൂടെ മുഹമ്മദിനെ ഇല്ലാതാക്കുക എന്നത് കൂടി അവര് തീരുമാനിച്ചു. അതോടെ എല്ലാം തീരുമെന്നവര് കണക്കുകൂട്ടി. എല്ലാ കണക്കുകള്‍ക്കും അപ്പുറം അല്ലാഹുവിന്റെ വലിയ കണക്കു അവര്‍ക്ക് മനസ്സിലാക്കാന് കഴിഞ്ഞില്ല. അവരുടെ ശക്തമായ വലയം ഭേദിച്ച് പ്രവാചകനും മക്കയില് നിന്നും പുറത്തു കടന്നു.\nഒരു അഭയാര്‍ത്ഥി എന്ന നിലയില് എവിടെ പോയാലും അതൊരു പ്രശ്നമല്ല എന്നതായിരുന്നു മക്കക്കാരുടെ നിലപാട്. പുറത്തു നിന്നും വരുന്ന ഒരാളെ അങ്ങിനെ മാത്രമേ ആരും കണക്കാക്കൂ. അവിടെയാണ് മക്കക്കാരുടെ കണക്കു കൂട്ടലുകള് പിഴച്ചത്. മദീനയില് മുഹമ്മദ് ഒരു നേതാവും രാജാവുമായി മാറുകയായിരുന്നു. മക്കയില് പാത്തും പതുങ്ങിയും ജീവിച്ചിരുന്ന ഇസ്ലാം മദീനയില് ഒരു സമൂഹവും രാഷ്ട്രവുമായി മാറിയിരിക്കുന്നു. അതവര്‍ക്ക് ചിന്തിക്കാന് കഴിയുന്നതിലും അപ്പുറമാണ്.\nAlso read: വധശിക്ഷവിധിച്ച് ഹജ്ജാജ് ; ചിരിതൂകി സഈദുബ്നു ജുബൈര്\nമക്കക്കാര് പ്രഗല്‍ഭരായ കച്ചവടക്കാരായിരുന്നു. അവരുടെ കച്ചവട വഴിയില് മദീനക്ക് സുപ്രധാനമായ സ്ഥാനമുണ്ട്. മദീനയില് മുഹമ്മദ് അധികാരത്തില് തുടരുന്നത് അവര്‍ക്ക് വലിയ പ്രയാസമായി തോന്നുക സ്വാഭാവികം മാത്രം. ഒരിക്കല് മക്കയില് നിന്നും തുടച്ചു നീക്കിയത് പോലെ എങ്ങിനെ മദീനയില് നിന്നും മുഹമ്മദിനെയും സംഘത്തെയും തുടച്ചു നീക്കാം എന്നതായി അവരുടെ ചിന്ത.\nഎന്ത് കൊണ്ട് ബദര് എന്ന ചോദ്യത്തിന് നല്കാന് കഴിയുന്ന ഒന്നാമത്തെ ഉത്തരം നേര്‍ക്ക് നേരെയുള്ള സംഘട്ടനത്തിന്റെ ആദ്യ രൂപമാണ് ബദര് എന്നത് തന്നെ. എന്ത് കൊണ്ട് യുദ്ധത്തിനു അനുമതി ലഭികുന്നില്ല എന്നതായിരുന്നു മുസ്ലികളില് വലിയ വിഭാഗത്തിന്റെ പരാതി. വ്യവസ്ഥാപിതമായ ഒരിടത്തു മാത്രമേ സായുധ സംഘട്ടനത്തിനു പ്രസക്തിയുള്ളൂ. അല്ലെങ്കില് അത് കൈവിട്ട കളിയാകും. ബദര് യുദ്ധം പെട്ടെന്ന് ഒരു ദിവസം സംഭവിച്ചതാണ് എന്ന് പറയാന് കഴിയില്ല. ഒരു യുദ്ധത്തിന്റെ കാര്‍മേഘം മുമ്പേ തങ്ങി നിന്നിരുന്നു. അതെപ്പോള് എവിടെ വെച്ച് എന്നത് മാത്രമായിരുന്നു ചോദ്യം. യുദ്ധാനുമതി നല്‍കി കൊണ്ട് അതിനു മുമ്പേ ഖുര്‍ആന് വചനങ്ങള് അവതരിച്ചിരുന്നു. പക്ഷെ ഒരു സൈനിക ഒരുക്കം നടത്താന് മുസ്ലിം പക്ഷത്തിനു കഴിയുമായിരുന്നില്ല.\nഅബൂസുഫ്യാന്റെ നേതൃത്വത്തിലുള്ള കച്ചവട സംഘം വഴിമാറി പോയി എന്നതിനേക്കാള് പ്രസക്തമായ കാര്യം മക്കക്കാര് മദീനക്ക് നേരെ സര്‍വ്വായുധ സജ്ജരായി വരുന്നു എന്നതായിരുന്നു. ഒരു പ്രതിരോധം ഇപ്പോള് അനിവാര്യതയായി തീരുന്നു. തങ്ങളുടെ കയ്യില് ഒരു ഭൗതിക വിഭവങ്ങലുമില്ല എന്നറിഞ്ഞിട്ടും നേതാവിന്റെ കല്‍പ്പന പൂര്‍ണമായി അംഗീകരിക്കാന് മുസ്ലിംകള് തയ്യാറായി എന്നതാണ് ബദരിന്റെ വിജയം. അത് തന്നെയാണു ബദര് പോരാളികളെ മറ്റുള്ളവരില് നിന്നും വ്യത്യസ്തരാക്കുന്നതും. ആ ചോദ്യം എന്നും പ്രസക്തമാകുന്നതും. സന്നിഘ്ദ്ധത ഘട്ടങ്ങളില് ഇസ്ലാമിനെ സഹായിക്കാന് ആരുണ്ട് എന്ന ചോദ്യം ഇസ്ലാം എന്നും ചോദിച്ചു കൊണ്ടിരിക്കും. അതിനു മറുപടി നല്‍കി എന്നതാണ് ഗുവാ വാസികളും ഈസാ നബിയുടെ അനുയായികളും ചെയ്ത മഹത്വരമായ കാര്യം. അത് കൊണ്ട് തന്നെയാണ് ആദ്യകാല മുഹാജിറുകളും അന്‍സാറുകളും എന്നും ചരിത്രത്തില് തിളങ്ങി നില്‍ക്കുന്നതും.\nAlso read: നന്മമരത്തോട് ഉപമിക്കപ്പെട്ട മതം\nഇസ്ലാമും ജാഹിലിയ്യത്തും തമ്മിലുള്ള സംഘട്ടനത്തിനു ഭൂമിയില് മനുഷ്യനോളം പഴക്കമുണ്ട്. ഒരിക്കല് ഇസ്ലാമിക സംഘത്തിനു നേതൃത്വം നല്‍കിയത് പ്രവാചകന്മാരായിരുന്നു. പ്രവാചകന്മാരുടെ കാലം കഴിഞ്ഞു . പക്ഷെ ജാഹിലിയ്യത്തിന് കാലമില്ല. അവര് ഇസ്ലാമിനെതിരെ ആക്രമണം തുടര്‍ന്ന് കൊണ്ടിരിക്കും. ഇസ്ലാം ഇല്ലാതാകുക എന്നതില് കുറഞ്ഞ ഒന്നുകൊണ്ടും അവര് തൃപ്തരാവില്ല. വിശ്വാസവും അനുസരണവും കൊണ്ട് ഒന്നിക്കാനുള്ള ആഹ്വാനമാണ് എന്നും ബദര് നല്‍കുന്ന പാഠം. അല്ലാഹുവിനെയും പ്രവാചകനെയും അനുസരിക്കുന്നു എന്നത് കൊണ്ട് വിവക്ഷ ഇസ്ലാമിന്റെ കല്‍പ്പനകള് ശ്രദ്ധിച്ചു കേള്‍ക്കുക എന്നത് കൂടിയാണ്. കേള്‍വിക്ക് ശേഷം മാത്രമാണ് അനുസരണം കടന്നു വരുന്നത്. ബദര് പോരാളികള് പ്രവാചകനെ നന്നായി കേട്ടു. ശേഷം തങ്ങളുടെ അനുസരണം കൃത്യമായി രേഖപ്പെടുത്തി. അത് തന്നെയാണ് ബദര് അനുസ്മരണം നടത്തുമ്പോള് നമുക്കും ചെയ്യാന് കഴിയുക.\nബദരിനെ കുറിച്ച് പറയവേ ഖുര്‍ആന് ഇങ്ങിനെ കൂടി പറഞ്ഞു “ ……….. ദൈവ ദൂതന് നിങ്ങളെ സജീവരാക്കുന്നതിലേക്ക് വിളിക്കുമ്പോള് മനുഷ്യനും അവന്റെ മനസ്സിനുമിടയില് അള്ളാഹു ഉണ്ടെന്നു അറിഞ്ഞിരിക്കുവിന് . നിങ്ങള് അവങ്കലേക്ക് ഒരിമിച്ചു കൂട്ടപ്പെടുമെന്നും അറിഞ്ഞിരിക്കുവിന്……….” ഇസ്ലാമിന്റെ കല്പ്പനകളോട് കാപട്യമില്ലാതെ പ്രതികരിക്കുക എന്നതാണ് അതിന്റെ നേര്‍ക്ക് നേരെയുള്ള ഉദ്ദേശ്യം. കാപട്യത്തിന്റെ ഒരു കണിക പോലും അവരുടെ മനസ്സില് ഉണ്ടായില്ല എന്നതാണ് ബദരീങ്ങളുടെ വിജയ രഹസ്യവും.\nശേഷം ഖുര്‍ആന് തുടര്‍ന്നു “ നിങ്ങളില് അക്രമികളെ മാത്രമായിട്ടല്ലാതെ സമൂഹത്തെ മൊത്തം ബാധിക്കുന്ന ആപത്തുകളെ നിങ്ങള് ഭയപ്പെടുവില്” മൂല്യങ്ങളുടെ നിരാസമാണ് ജാഹിലിയ്യത് ആഗ്രഹിക്കുന്നത്. അതിന്റെ സംസ്ഥാപനമാണ് ഇസ്ലാം ആഗ്രഹിക്കുന്നതും. ഇസ്ലാം മുന്നോട്ട് വെക്കുന്ന മൂല്യ സങ്കല്‍പ്പങ്ങളെയാണ് മക്കയിലെ ജാഹിലിയ സമൂഹം ഭയപ്പെട്ടത്. ആ ഭയമാണ് ഇന്നും ലോകത്തിനു ഇസ്ലാമിനെ കുറിച്ച് നിലനില്‍ക്കുന്നത്. അവിടെയാണ് അവര് ഇസ്ലാമോഫോബിയ എന്ന പുതിയ അടവുമായി രംഗത്ത് വന്നത്. ഇസ്ലാമിനോടുള്ള പൂര്‍ണ അനുസരവും കാപട്യ രഹിതമായ മനസ്സും എന്നതാണു വിശ്വാസികള്‍ക്ക് ബദര് നല്‍കുന്ന എക്കാലത്തെയും പാഠം. അത് മനസ്സിലാക്കാന് കഴിയുന്നിടത്ത് മാത്രമാണ് ബദര് അനുസ്മരണം പ്രയോജനപ്പെടുന്നത് .


കിടപ്പു മുറിയിൽ ഇവയൊക്കെ കരുതൂ .. ഭാഗ്യം നിങ്ങളെ തേടിവരും\nBy Greeshma G Nair.28 Jan, 2017\nജാതി-മതഭേദമെന്യേ നാം എല്ലാവരും നോക്കുന്ന ഒന്നാണ് വാസ്തു ശാസ്ത്രം .\nനിത്യജീവിതത്തിലെ പലകാര്യങ്ങളും വാസ്തു നോക്കി ചെയ്യുന്നവരാണ് നമ്മളില് പലരും. വീട് വയ്ക്കാന് സ്ഥലം വാങ്ങുമ്പോള് മുതല് വീടു വയ്ക്കുമ്പോഴും വീട്ടിലുള്ളിലായാലും വെളിയിലായാലും വാസ്തുവിനെ കൂട്ടുപിടിക്കാറുണ്ട്. വാസ്തുവും ഭാഗ്യവും പരസ്പരം ബന്ധപ്പെട്ടു കിടക്കുന്നു .\nകിടപ്പു മുറിയിൽ വാസ്തു നോക്കി ചില കാര്യങ്ങൾ ചെയ്യാൻ കഴിയും .\nസ്വര്‍ണ്ണം, വെള്ളി, ചെമ്പ്, ഇരുമ്പ്, ചന്ദനം എന്നിവയ്ക്ക് ഭാഗ്യത്തെ ആഗിരണം ചെയ്യാനുള്ള കഴിവുണ്ട്. അതുകൊണ്ടു തന്നെ ഇവ കിടയ്ക്കയ്ക്ക് അടിയില് കരുതുന്നത് നിങ്ങള്‍ക്ക് ഭാഗ്യം കൊണ്ടുവരും.\nസ്വര്‍ണ്ണവും വെള്ളിയും നിങ്ങളുടെ ദോഷങ്ങളെ അകറ്റുകയും ഭാഗ്യം കൊണ്ടുവരികയും ചെയ്യും. അതിനാല് സ്ത്രീകള് സ്വര്‍ണ്ണപാദസ്വരം അണിയുന്നതും ഭാഗ്യം കൊണ്ടുവരും. വെള്ളിപ്പാത്രത്തില് അല്‍പ്പം വെള്ളം നിറച്ച് കട്ടിലിനടിയില് വയ്ക്കുന്നത് വാസ്തു പ്രകാരം ഉത്തമമാണ്.\nചന്ദനത്തിന്റെ കഷ്ണങ്ങള് തലയിണയ്ക്ക് അടിയില് സൂക്ഷിക്കുന്നത് സൗഭാഗ്യങ്ങള് നിങ്ങളെ വിട്ടകലാതിരിക്കാന് സഹായിക്കും.\nനമ്മുടെ സൗഭാഗ്യങ്ങളെ തട്ടിത്തെറിപ്പിക്കുന്നതില് ദേഷ്യത്തിന് വലിയ പങ്കുതന്നെ ഉണ്ട്. അതുകൊണ്ട് തന്നെ ദേഷ്യത്തെ അകറ്റിയാല് തന്ന ജീവിതത്തില് ഐശ്വര്യം വന്നുചേരും. ദേഷ്യത്തെ അകറ്റാനായി കിടക്കയ്ക്ക് അരുകില് ചെമ്പുപാത്രം സൂക്ഷിക്കുന്നത് വാസ്തുപ്രകാരം ഉത്തമമാണ്.\nഎയര് ഇന്ത്യ വിമാനത്തിന് സാങ്കേതിക തകരാര്: മുംബൈയില് അടിയന്തിര ലാന്റിംഗ്\nമുതിര്‍ന്ന ബിജെപി നേതാവിന്റെ മക്കള്‍ക്കെതിരെ ലൈംഗികാരോപണം\nജീവനോടെ പിടികൂടൂ; മോദിയുടെ സന്ദര്‍ശനത്തിന് പിന്നാലെ ഭീകരരെ പിടികൂടാന് സുരക്ഷാ സേനക്ക് പുതിയ തന്ത്രം\nകോഴിക്കോട് വാഹനാപകടത്തിൽ മൂന്നു പേർ മരിച്ചു\nകര്‍ണ്ണാടകയില് കോണ്‍ഗ്രസ് - ജെഡിഎസ് നേതൃത്വത്തില് സുസ്ഥിര സര്‍ക്കാര്: കുമാരസ്വാമി\nഇന്ന് നരസിംഹ ജയന്തി; പ്രാര്‍ത്ഥിച്ചാല് ഫലം ഉറപ്പ്\nഗൃഹപ്രവേശത്തിന് എന്തൊക്കെ കൊണ്ടുകയറണം\nസെല്‍ഫിയെടുക്കുന്നതിനിടെ കടലില് വീണ് ഇന്ത്യന് യുവാവിന് ദാരുണാന്ത്യം


ഇന്ത്യയില് Whatsapp Pay അവതരിപ്പിക്കുമെന്ന Facebook സിഇഒ മാര്‍ക്ക് സക്കര്‍ബര്‍ഗിന്റെ പ്രഖ്യാപനം രാജ്യത്തെ ഡിജിറ്റല് പെയ്‌മെന്റ് ലീഡേഴ്‌സിനെ അക്ഷരാര്‍ത്ഥത്തില് ഞെട്ടിച്ചിരിക്കുകയാണ്. പണമിടപാടുകള്‍ക്ക് യുപിഐ യൂസ് ചെയ്യുന്ന Paytm Wallet പോലുള്ളവയ്ക്ക് Whatsapp Pay വെല്ലുലിളി ഉയര്‍ത്തുമെന്നാണ് വിലയിരുത്തല്.\n2023 കാത്തിരിക്കുന്നത് 1 ട്രില്യണ് ഹിറ്റ്\n2023ഓടെ രാജ്യത്തെ ഡിജിറ്റല് പെയ്‌മെന്റ് ഇന്‍ഡസ്ട്രി 1 ട്രില്യണ് ഹിറ്റ് ചെയ്യുമെന്നാണ് കണക്കുകൂട്ടല്. ഇക്കൂട്ടത്തിലേക്ക് ഗ്ലോബല് പ്ലെയറായ വാട്‌സാപ്പും എത്തുന്നതോടെ ഈ മേഖല വലിയൊരു മാറ്റത്തിനായിരിക്കും സാക്ഷ്യം വഹിക്കുകയെന്ന് വ്യക്തം.\nഇന്ത്യയില് ഡിജിറ്റല് ലോകം ഭരിക്കുന്ന, ആലിബാബ പിന്തുണക്കുന്ന, Paytm തന്നെയാണ് വാട്‌സാപ്പിന്റെ വരവോടെ സമ്മര്‍ദ്ദത്തിലാകുന്നത്. ആമസോണ് അടുത്തിടെ ആന്‍ഡ്രോയ്ഡ് കസ്റ്റമേഴ്‌സിനായി P2P Amazon Pay UPI ലോഞ്ച് ചെയ്യുമെന്ന് പ്രഖ്യാപിച്ചിരുന്നു. ടാന്‍സാക്ഷന്റെയും യൂസേഴ്‌സിന്റെയും എണ്ണത്തില് മുന്നേറ്റം നടത്താന് Google പേയ്ക്കും സാധിച്ചിരുന്നു. 45 മില്യണ് യൂസേഴ്‌സുമായി 81 ബില്യണ് ഡോളര് റെക്കോര്‍ഡിട്ട് Google Pay തങ്ങളുടെ സാന്നിധ്യം ഉറപ്പിച്ചിരുന്നു. ഇന്ത്യയില് ഐഫോണ് കുറഞ്ഞ വിലയില് ലഭ്യമാകുന്നതോടെ Apple Pay ലക്ഷ്യമിടുന്നത് കൂടുതല് സബ്‌സക്രൈബേഴ്‌സിനെയാണ്.\nകളി മാറ്റിപ്പിടിക്കാന് Whatsapp Pay\nഈ കളത്തിലേക്കാണ് കളി മാറ്റിപ്പിടിക്കാന് Whatsapp Pay എത്തുന്നത്. നിലവില് 300 മില്യണ് യൂസേഴ്‌സാണ് വാട്‌സാപ്പിനുള്ളത്. Peer to Peer യുപിഐ ബേസ്ഡ് പെയ്‌മെന്റ്‌സ് സര്‍വീസ് ആരംഭിക്കുന്നതോടെ വാട്‌സാപ്പ് പേ യൂസേഴ്‌സിന്റെ എണ്ണം Paytmന് മുകളിലെത്തുമെന്നാണ് കണക്കുകൂട്ടല്. നിലവില് 230 മില്യണ് യൂസേഴ്‌സാണ് Paytmനുള്ളത്.\nമാറ്റത്തിനൊരുങ്ങി ഇന്ത്യന് ഡിജിറ്റല് പെയ്മെന്റ് മാര്‍ക്കറ്റ്\nഇതിനോടകം 10 ലക്ഷത്തിലധികം ആളുകള് വഴി Whatsapp Payയുടെ ട്രയല് നടത്തിയെന്ന് വാട്‌സാപ്പ് പറയുന്നു. ഏതായാലും ഇന്ത്യന് ഡിജിറ്റല് പെയ്‌മെന്റ് മാര്‍ക്കറ്റ് കാണാനിരിക്കുന്നത് വലിയ മാറ്റത്തിനാണെന്ന് ഉറപ്പാണ്.


ബഹിരാകാശ സ്വപ്നങ്ങളുടെ നേതൃത്വം - വി പി ബാലഗംഗാധരൻ എഴുതുന്നു | Articles | Deshabhimani | Saturday Sep 25, 2021\nവി പി ബാലഗംഗാധരൻUpdated: Saturday Sep 25, 2021\nവിക്രം സാരാഭായിയുടെ ബഹിരാകാശ സ്വപ്നങ്ങൾക്ക് ദിശാബോധം നൽകിയ പിൻഗാമിയാണ് പ്രൊഫസർ സതീഷ് ധവാൻ. അദ്ദേഹത്തിന്റെ നൂറാം ജന്മവാർഷിക ദിനമാണ് ശനിയാഴ്ച. 1920 സെപ്തംബർ 25ന് ശ്രീനഗറിൽ ജനിച്ച സതീഷ് ധവാന്റെ ബാല്യകാലം അതിർത്തിയിലെ പല സ്ഥലത്തുമായിരുന്നു. ധവാന്റെ വിദ്യാഭ്യാസയോഗ്യതകൾ വിചിത്രമാണ്. ഫിസിക്സിലും കണക്കിലും ബിഎ ബിരുദം, മെക്കാനിക്കൽ എൻജിനിയറിങ്ങിൽ ബിഇ ബിരുദം, ഇംഗ്ലീഷ് സാഹിത്യത്തിൽ എംഎ, മിനസോട്ട സർവകലാശാലയിൽനിന്ന് മാസ്റ്റേഴ്സ്. കാൽടെക്കിൽനിന്ന് എയ്‌റോനോട്ടിക്സിൽ പിഎച്ച്ഡിയും നേടി 1951ൽ ഇന്ത്യയിലേക്ക് തിരിച്ചുവന്ന ധവാൻ ബംഗളൂരുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ അധ്യാപകനായി. 1962 മുതൽ പതിനേഴു വർഷത്തോളം ധവാൻ ഐഐഎസ്‌സിയുടെ ഡയറക്ടർ ആയിരുന്നു. എക്‌സ്‌പിരിമെന്റൽ ഫ്ലൂയിഡ് ഡയനാമിക്സിന്റെ പിതാവെന്നറിയപ്പെടുന്ന പ്രൊഫസർ ധവാൻ കാൽടെക്കിൽ ഹ്രസ്വകാല സന്ദർശനത്തിലായിരുന്നപ്പോഴാണ് ഇന്ത്യയിൽ വിക്രം സാരാഭായി അന്തരിക്കുന്നതും പിൻഗാമിയായി ഇന്ദിരഗാന്ധി ധവാനെ നിശ്ചയിക്കുന്നതും. ധവാൻ ഇന്ത്യയിൽ തിരിച്ചെത്തുന്നതുവരെ ഹ്രസ്വകാലത്തേക്ക് പ്രൊഫ. എം ജി കെ മേനോൻ ഇസ്രോയുടെ തലവനായി.\n1972 ജൂൺമുതൽ ഒരു വ്യാഴവട്ടം നീണ്ട ധവാന്റെ ഭരണക്രമത്തിലാണ് ഇസ്രോ സമ്പൂർണ പ്രവർത്തനക്ഷമമാകുന്നത്. ബഹിരാകാശ ഗവേഷണത്തിന് മാത്രമായി സ്പേസ് കമീഷനും ബഹിരാകാശ വകുപ്പും സൃഷ്ടിച്ചുകൊണ്ടായിരുന്നു ധവാന്റെ തുടക്കം. ഇസ്രോയുടെ കീഴിലെ നിരവധി യൂണിറ്റുകളുടെ സംയോജനമായിരുന്നു അടുത്ത പടി. അതിന്റെ ഫലമായിട്ടാണ് തിരുവനന്തപുരത്തെ വിക്രം സാരാഭായി സ്പേസ് സെന്ററും അഹമ്മദാബാദിലെ സ്പേസ് ആപ്ലിക്കേഷൻ സെന്ററും ജനിക്കുന്നത്.\nഇന്ത്യയുടെ ആദ്യ ഉപഗ്രഹമായ ആര്യഭട്ട ഇന്ത്യയിൽ നിർമിച്ച് സോവിയറ്റ് യൂണിയനിൽനിന്ന് സൗജന്യമായി വിക്ഷേപിക്കാനുള്ള കരാറിൽ ധവാന്റെ മുൻഗാമിയായ പ്രൊഫ. എം ജി കെ മേനോൻ ഒപ്പിട്ടിരുന്നു. സ്വന്തമായി നിർമിക്കുന്ന ഉപഗ്രഹത്തിന്റെ സാങ്കേതികവും ഭരണപരവുമായ നേതൃത്വമായിരുന്നു ധവാന്റെ ആദ്യ സംഭാവന. 1975 ഏപ്രിൽ 19ന് ആര്യഭട്ട വിക്ഷേപിച്ചു. തുടർച്ചയായി വിദൂര സംവേദന പരീക്ഷണ ഉപഗ്രഹങ്ങളായ ഭാസ്കര ഒന്നും രണ്ടും ധവാന്റെ തീരുമാനമായിരുന്നു.\nഇന്ത്യയുടെ ആദ്യത്തെ പരീക്ഷണ വാർത്താവിനിമയ ഉപഗ്രഹത്തിന്റെ ഉപജ്ഞാതാവും സതീഷ് ധവാൻതന്നെ. യൂറോപ്പിലെ അരിയാൻ കമ്പനി അവരുടെ പുതിയ വിക്ഷേപണ വാഹനങ്ങൾ പരീക്ഷിക്കുന്നതിന്റെ ഭാഗമായി ഒരുക്കിയ സൗജന്യവിക്ഷേപണത്തിൽ 1981 ജൂൺ19ന് വിക്ഷേപിക്കപ്പെട്ട ആപ്പിൾ ഉപഗ്രഹം ഇന്ത്യയുടെ വാർത്താവിനിമയ രംഗത്തെ പുതിയ പരീക്ഷണമായി. വിക്ഷേപണവാഹനമായ എസ്എൽവി- 3ന്റെ രൂപരേഖ തയ്യാറായപ്പോഴാണ് സാരാഭായി അന്തരിക്കുന്നത്. ധവാൻ എ പി ജെ അബ്ദുൽ കലാമിനെ പ്രോജക്ടിന്റെ മാനേജർ ആക്കി. ആദ്യ വിക്ഷേപണം പരാജയപ്പെട്ടപ്പോൾ പൂർണ ഉത്തരവാദിത്വം സ്വയം ഏറ്റെടുക്കുകയും രണ്ടാമത്തെ വിജയിച്ചപ്പോൾ അത് അബ്ദുൾ കലാമിന്റെതാണെന്ന് ധവാൻ ഉറക്കെ പ്രഖ്യാപിക്കുകയും ചെയ്തു.\nഉപഗ്രഹങ്ങളുടെ ഉപയോഗം എന്തൊക്കെയാണെന്നുപോലും വശമില്ലാത്ത കാലത്താണ് അമേരിക്കയുടെ അഡ്വാൻസ്ഡ് ടെക്നോളജി സാറ്റലൈറ്റ് (എടിഎസ് -6) ഉപയോഗിക്കാൻ ഇന്ത്യ തീരുമാനിച്ചത്. സാരാഭായിയുടെ കാലത്ത് ഒപ്പിട്ട സാറ്റലൈറ്റ് ഇൻസ്ട്രക്‌ഷണൽ ടെലിവിഷൻ എക്‌സ്‌പിരിമെന്റ് (SITE) നടപ്പാക്കിയത് ധവാന്റെ കാലത്താണ്. ലോകത്തിലെ ഏറ്റവും നല്ല ഉപഗ്രഹ സംവിധാനം ഇസ്രോയ്ക്ക് സ്വന്തമാക്കിക്കൊടുത്തതും ധവാൻതന്നെ.\nഇൻസാറ്റ് ഉപഗ്രഹങ്ങൾ രൂപപ്പെടുന്നതും ധവാന്റെ കാലത്താണ്. ഉപഗ്രഹത്തിന്റെ ഉപയോഗം സാർഥകമാക്കാനും ഉപഗ്രഹ ടെലിവിഷനിലൂടെ വിദ്യാഭ്യാസവും സാമൂഹ്യപാഠങ്ങളും കൃഷിയും പൊതുജനാരോഗ്യവും മറ്റും സാധാരണക്കാരിൽ എത്തിക്കാനും ധവാൻ പരിപാടികൾ ഉണ്ടാക്കി. കൃത്യതയോടെ, ശ്രദ്ധയോടെ, സൂക്ഷ്മതയോടെ കാര്യങ്ങൾ ചെയ്യാനും പുനരവലോകനം ചെയ്യാനും ധവാൻ ഇസ്രോ സമൂഹത്തെ പഠിപ്പിച്ചു. അടിസ്ഥാന സൗകര്യങ്ങൾ മാത്രമുള്ള ചെറിയ വിക്ഷേപണ കേന്ദ്രമായി സാരാഭായി ആരംഭിച്ച ശ്രീഹരിക്കോട്ടയെ ഇന്ത്യയുടെ സ്പേസ് പോർട്ട് ആക്കിയ ധവാന്റെ പേരിലാണ് ആ കേന്ദ്രം ഇന്ന് അറിയപ്പെടുന്നത്. ഇസ്രോ ഇന്ന് എന്താണോ, അതിനെ അതാക്കിയത് സതീഷ് ധവാനാണ്. 1971ൽ പദ്മഭൂഷണും 1981ൽ പദ്മവിഭൂഷണും നൽകി രാഷ്ട്രം ആദരിച്ച സതീഷ് ധവാൻ 2002 ജനുവരി മൂന്നിന് ബംഗളൂരുവിൽ അന്തരിച്ചു.\n( വിഎസ്എസ് സിയിലെ മുൻ ശാസ്ത്രജ്ഞനാണ് ലേഖകൻ)\nസതീഷ് ധവാൻ സ്‌പേസ് സെന്ററിൽ സയന്റിസ്റ്റ്/എൻജിനിയർ 'എസ്‌സി'\nആയിരം ദിനം... ആരോഗ്യത്തോടെ മംഗള്‍യാന്